Sucro
Sucro (Castellane Júcar, Valentiane Xúquer) est flumen Hispanicum, in oriente paeninsulae Ibericae situm, 498 chiliometra longum, quod provincias Conchensem, Albasitensem, Valentinam transit et in mare Mediterraneum effunditur. 1700 metra super maris aequor oritur, in systemate Iberico, in montibus Universalibus, in declivi meridiano collis Sancti Philippi, in loco quod Oculi Valdeminguete appellatur, iuxtaque originem fluminum Turiae (Guadalaviar), Cabrielis, Corvus (flumen)Corvi (Cuervo, in systemate Tagi), atque ipsius Tagi.